CELEX: 32019D1991
Language: sk
Date: 2019-11-28 00:00:00
Title: Rozhodnutie Politického a Bezpečnostného Výboru (SZBP) 2019/1991 z 28. novembra 2019 o vymenovaní vedúceho misie Európskej únie na podporu právneho štátu v KosoveTýmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova. (EULEX KOSOVO) (EULEX KOSOVO/2/2019)

29.11.2019   
               
               
                  SK
               
               
                  Úradný vestník Európskej únie
               
               
                  L 308/105
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/1991
         z 28. novembra 2019
         o vymenovaní vedúceho misie Európskej únie na podporu právneho štátu v Kosove (*1) (EULEX KOSOVO) (EULEX KOSOVO/2/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (1), a najmä na jej článok 12 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane rozhodnutia o vymenovaní vedúceho misie.
                  
               
                     (2)
                  
                  
                     Rada prijala 8. júna 2018 rozhodnutie (SZBP) 2018/856 (2), ktorým sa mení jednotná akcia 2008/124/SZBP a predlžuje trvanie misie EULEX KOSOVO do 14. júna 2020.
                  
               
                     (3)
                  
                  
                     PBV prijal 29. mája 2019 rozhodnutie (SZBP) 2019/908 (3), ktorým sa mandát pani Alexandry PAPADOPOULOUOVEJ ako vedúcej misie EULEX KOSOVO predĺžil na obdobie od 15. júna 2019 do 31. decembra 2019 s tým, že ide o dočasné predĺženie až do vymenovania nového vedúceho misie.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol 6. novembra 2019 vymenovať za vedúceho misie EULEX Kosovo na obdobie od 1. decembra 2019 do 14. júna 2020 pána Lars-Gunnara WIGEMARKA.
                  
               
                     (5)
                  
                  
                     Rozhodnutie (SZBP) 2019/908 by sa preto malo zrušiť,
                  
               PRIJAL TOTO ROZHODNUTIE:
         
            Článok 1
            Pán Lars-Gunnar WIGEMARK sa týmto vymenúva za vedúceho misie Európskej únie na podporu právneho štátu v Kosove (EULEX KOSOVO) na obdobie od 1. decembra 2019 do 14. júna 2020.
         
         
            Článok 2
            Rozhodnutie (SZBP) 2019/908 sa týmto zrušuje.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 28. novembra 2019
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.
         
            (1)  Ú. v. EÚ L 42, 16.2.2008, s. 92.
         
            (2)  Rozhodnutie Rady (SZBP) 2018/856 z 8. júna 2018, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove
               *
             (EULEX KOSOVO) (Ú. v. EÚ L 146, 11.6.2018, s. 5).
         
            (3)  Rozhodnutie Politického a bezpečnostného výboru (SZBP) 2019/908 z 29. mája 2019, ktorým sa predlžuje mandát vedúcej misie Európskej únie na podporu právneho štátu v Kosove
               *
             (EULEX KOSOVO) (EULEX KOSOVO/1/2019) (Ú. v. EÚ L 145, 4.6.2019, s. 19).